Sanktalucia amazono

La Sanktalucia amazono (Amazona versicolor), konata ankaŭ kiel Sanktalucia papago, estas specio de papago en la subfamilio Arinae de la familio Psittacidae, de afrikaj kaj amerikaj papagoj. Ĝi estas endemio de la insulo Sankta Lucio en Malgrandaj Antiloj de Karibio, kie ĝi estas la nacia birdo de la lando. BirdLife International (2020). "Saint Lucia Amazon Amazona versicolor". IUCN Red List of Threatened Species. 2020: e.T22686387A179319598. doi:10.2305/IUCN.UK.2020-3.RLTS.T22686387A179319598.en. Alirita la 2an de Marto 2023. 

Taksonomio kaj sistematiko
La Sanktalucia amazono estas monotipa. Ĝi estas tre rilata al la Ruĝkola amazono (A. arausiaca) de Dominiko.

Aspekto
La amazono de Sankta Lucio estas 42 ĝis 46 cm longa kaj pezas 505 ĝis 1000 g. Ambaŭ seksoj estas similaj. Ilia frunto estas brilblua, pli hela sur la krono kaj la cetero de la vizaĝo. Iliaj malantaŭa krono, nuko, flankoj de la kolo kaj mantelo estas skvameca verdaj. La cetero de iliaj supraj partoj estas simple verdaj. Ilia supra brusto estas ruĝa, iliaj malsupra brusto kaj ventro makulitaj verdaj kaj kaŝtanbrunaj, kaj ilia ventra areo estas verdecflava. Iliaj flugiloj estas verdaj kun ruĝa spegulo kaj malhelbluaj unuarangaj flugilplumoj. Iliaj vostoplumoj estas verdaj kun larĝaj flavecaj pintoj.

Distribuado kaj habitato
La amazono de Sankta Lucio troviĝas en montoj de la interno de Sankta Lucio. Ĝi loĝas en tropikaj humidaj montaraj arbaroj je altitudoj inter 500 kaj 900 m.

Kutimaro
Movoj
La amazono de Sankta Lucio ne havas konatan moviĝpadronon.

Manĝado
La amazonio de Sankta Lucio manĝas semojn kaj fruktojn de diversaj palmoj kaj aliaj plantoj.

Reproduktado
La reprodukta sezono de la amazono de Sankta Lucio inkluzivas almenaŭ februaron kaj marton kaj povas daŭri poste. Ĝi nestas en arba kavaĵo. La ovodemetado estas du ovoj. En kaptiteco la kovada periodo estas de 28 tagoj kaj elnestiĝo okazas ĉirkaŭ 81 tagojn post eloviĝo.

Referencoj

Juniper & Parr (1998) Parrots: A Guide to Parrots of the World; .

 Eksteraj ligiloj 


Kategorio:Papagoj
Kategorio:Birdoj de Karibio